MDG lot femåring trekke lodd om forhandlingspartner
Lille Brages ferdigheter som loddtrekker ga best tenkelige utslag for mamma Sandra Opheim: Ved å sørge for at Arbeiderpartiet beholdt makten i Årdal, ble hun belønnet med varaordfører-vervet, skriver Sogn Avis. Etter mandagens brakvalg sitter MDG nå i vippeposisjon når det forhandles om maktposisjoner over hele Kommune-Norge. Som VG skrev i går, kanpartiet få avgjørende rolle i minst 60 kommuner. Og når partiet nå leter etter nye samarbeidspartnere, får MDG-krumspringene uventede utfall. * I Gjøvik gikk MDG sammen med Pensjonistpartiet, og fikk fjernet Arbeiderpartiet fra makten etter å ha hatt ordfører i 92 år. Iallefall noen timer. Senere torsdag tverrsnudde partiet, og opphevet avtalen deres egne medlemmer hadde inngått. - Overfor OA begrunner MDG opphevelsen av avtalen med at forhandlingene foregikk sent på kvelden, og de mener de opplevde stram regi og et press fra andre partier om å bli fort ferdig, skriver Oppland Arbeiderblad. * I Oslo kappes både høyre- og venstresiden om MDGs gunst – der partiet holder «alle muligheter åpne». * Men den mest spesielle historien kommer fra Årdal i Sogn og Fjordane. Her lot altså Miljøpartiets ferske representant i kommunestyret sin fem år gamle sønn få avgjøre hvilken av blokkene hun skulle ha innledende samtaler om forhandlinger med.– Brage trakk lodd, og jeg tok bilde av det og sendte til de andre. Det var Arbeiderpartiet først. Det var helt innledende samtaler og ikke noe forhandlingspreget i det hele tatt. Vi sa vi trengte tid. Siden har partiet jobbet med det, forteller Opheim til lokalavisen. Årdal har siden 50-tallet vært en bastion for Arbeiderpartiet i Sogn og Fjordane og blant partiets beste kommuner i landet. I årets kommunevalg gikk Ap imidlertid tilbake hele 29,9 prosentpoeng sammenlignet med valget i 2011 og fikk en oppslutning på 44,8 prosent, skriver NTB. Senterpartiet gikk nesten like mye fram som Ap gikk tilbake, og fikk en oppslutning på 38,8 prosent.Senterpartiets Aleksander Øren Heen var strålende fornøyd etter valget og sa at han så fram til å bli ordfører. Han er ikke spesielt fornøyd hverken med loddtrekningen eller utfallet av den. - Det at de ikke engang ville forhandle med oss, sier vel sitt, sier Øren Heen til Sogn Avis. – Men det verste tenker jeg, er at innbyggerne i Årdal gjennom valg har bedt om et annet styre - det får de ikke nå, sier han. Kilde: VG/NTB/Sogn Avis
Miljøpartiet De Grønnes lokale toppkandidat lot sønnen (5) få trekke lodd om hvilke partier hun skulle forhandle med. sønnen (5) få trekke lodd om hvilke partier hun skulle forhandle med.